b'\n_START_ARTICLE_\nToma\xc5\xbe Kristan\n_START_SECTION_\n\xc5\xbdivljenjepis\n_START_PARAGRAPH_\nKristan je \xc5\xa1tudiral teologijo v Celovcu, Ljubljani in Gradcu, na Dunaju pa najprej pravo in od 1766 dalje medicino; na medicinski fakulteti je 1771 diplomiral s podro\xc4\x8dja kemi\xc4\x8dnih lastnosti kislin. \xc5\xa0tiri leta je vodil bolni\xc5\xa1nico v Raabu v zahodni Avstriji in se potem vrnil na Dunaj. Kristan je bil \xc4\x8dlan ljubljanske akademije operozov in zdravnik na Dunaju, kjer je imel zasebno zdravni\xc5\xa1ko prakso._NEWLINE_Objavil je ve\xc4\x8d znanstvenih razprav, med katerimi je pomembno zlasti delo o epidemiji hude oblike gripe, ki se je \xc5\xa1irila v obdobju 1781-1782.'